WP ปักธงรายได้ปี 65 โตเกิน 5% ดีมานด์ LPG เพิ่ม-ขยายตลาดตปท.
WP ร่วมงาน Opportunity Day ฉายภาพรวมธุรกิจปี 65 ปักเป้ารายได้โตเกิน 5% ดีมานด์ LPG เพิ่ม คาดยอดขาย 7.65 แสนตัน ตั้งเป้ากำลังผลิตโซลาร์รูฟท็อปเพิ่ม 20MW ลุยขยายตลาดต่างประเทศ
WP ร่วมงาน Opportunity Day ฉายภาพรวมธุรกิจปี 65 ปักเป้ารายได้โตเกิน 5% ดีมานด์ LPG เพิ่ม คาดยอดขาย 7.65 แสนตัน ลุยขยายตลาดตปท.
23 มี.ค. 2565

นายนพวงศ์ โอมาธิกุล รองประธานเจ้าหน้าที่บริหารสายการเงินและบริหารองค์กร และนางตวงรัตน์ วงศ์พิวัฒน์ ผู้ช่วยผู้อำนวยการ ฝ่ายบัญชีและการเงิน (แผนกนักลงทุนสัมพันธ์)  บริษัท ดับบลิวพี เอ็นเนอร์ยี่ จำกัด (มหาชน) หรือ WP ร่วมนำเสนอข้อมูลบริษัทฯ ในงาน Opportunity Day ประจำปี2564  บนแพลตฟอร์มออนไลน์  โดยประเมินภาพรวมธุรกิจปี 2565 เติบโตต่อเนื่อง จากปริมาณความต้องการใช้ก๊าซ LPG ที่เพิ่มขึ้น และตั้งเป้ายอดขายปีนี้ที่ 7.65 แสนตัน  ส่วนรายได้คาดว่าจะเติบโตไม่ต่ำกว่า 5%
พร้อมเน้นสร้างแบรนด์ “เวิลด์แก๊ส” เป็นแบรนด์หลักในการสร้างรายได้ โดยจะขยายเครือข่ายการจัดจำหน่ายผ่านการเพิ่มตัวแทนจำหน่ายในพื้นที่ต่างๆ ทั่วประเทศ ซึ่งตั้งเป้าภายใน 3 ปีครอบคลุม 77 จังหวัด ส่วนธุรกิจโซลาร์รูฟท็อป ตั้งเป้ากำลังการผลิตเพิ่มอีก 20 เมกะวัตต์   และเตรียมขยายไปยังต่างประเทศมากขึ้น เพื่อสร้างการเติบโตอย่างแข็งแกร่งในอนาคต